stanford-oval/wikipedia huggingface dataset:
Itä–Länsi-ottelu 2017
Ottelut > Miehet

| Joukkue |  |  |  |  |  |  |  |  |  |  |  |  |  |  | S | K |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Itä | 0 | 0 | 0 | 1 | = 1 | = 1 |  | 0 | 1 | 0 | 0 | = 1 | = 1 |  | 0 | 1 | = 2  | = 2  |
| Länsi | 0 | 0 | 0 | 0 | = 0 | = 0 |  | 0 | 0 | 1 | 1 | = 2 | = 2 |  | 0 | 0 | = 1 | = 1 |
Ottelut > Naiset

| Joukkue |  |  |  |  |  |  |  |  |  |  |  |  |  |  | S | K |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Itä | 2 | 0 | 0 | 0 | = 2 | = 2 |  | 0 | 0 | 0 | 3 | = 3 | = 3 |  |  |  | = 0  | = 0  |
| Länsi | 1 | 0 | 1 | 0 | = 2 | = 2 |  | 0 | 1 | 5 | 1 | = 7 | = 7 |  |  |  | = 1 | = 1 |
Kirviset

| Kirviset |
| --- | --- |
 Metsäkirvinen (Anthus trivialis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus  Bechstein, 1805
Katso myös
   Kirviset Wikispeciesissä   Kirviset Commonsissa 
Infobox OKNimi-testi OK: 
Kirviset (Anthus) on västäräkkien heimoon kuuluva varpuslintusuku, johon kuuluu 44 lajia. Kirviset ovat maastonvärisiä, harmaanruskean kirjavia ja melko pitkäpyrstöisiä pikkulintuja. Suomessa pesii säännöllisesti neljä kirvislajia: niittykirvinen, metsäkirvinen, lapinkirvinen ja luotokirvinen.
Kirvislajit

Afrikanmetsäkirvinen Anthus nyassae
Andienkirvinen Anthus bogotensis
Arokirvinen Anthus hellmayri
Australiankirvinen Anthus australis
Chaconkirvinen Anthus chacoensis
Eteläafrikankirvinen Anthus pseudosimilis
Eteläamerikankirvinen Anthus lutescens
Etelägeorgiankirvinen Anthus antarcticus
Himalajankirvinen Anthus roseatus
Isokirvinen Anthus richardi
Kalliokirvinen Anthus similis
Kanariankirvinen Anthus berthelotii
Kanelikirvinen Anthus furcatus
Keniankirvinen Anthus latistriatus
Kongonkirvinen Anthus pallidiventris
Kulokirvinen Anthus vaalensis
Lapinkirvinen Anthus cervinus
Louhikkokirvinen Anthus crenatus
Luotokirvinen Anthus petrosus
Malindinkirvinen Anthus melindae
Metsäkirvinen Anthus trivialis
Mongoliankirvinen Anthus godlewskii
Niittykirvinen Anthus pratensis
Nilgirinkirvinen Anthus nilghiriensis
Nummikirvinen Anthus campestris
Okrakirvinen Anthus nattereri
Oseaniankirvinen Anthus novaeseelandiae
Pampakirvinen Anthus correndera
Papuankirvinen Anthus gutturalis
Pikkukirvinen Anthus brachyurus
Pitkäpyrstökirvinen Anthus longicaudatus
Preeriakirvinen Anthus spragueii
Rastaskirvinen Anthus lineiventris
Riisikirvinen Anthus rufulus
Ruohikkokirvinen Anthus cinnamomeus
Savannikirvinen Anthus caffer
Sokokenkirvinen Anthus sokokensis
Sänkikirvinen Anthus leucophrys
Taigakirvinen Anthus hodgsoni
Tuhkakirvinen Anthus rubescens
Tundrakirvinen Anthus gustavi
Vuori-isokirvinen Anthus hoeschi
Vuorikirvinen Anthus spinoletta
Ylänkökirvinen Anthus sylvanus
Aiheesta muualla

ITIS: Anthus (englanniksi)
Luotokirvinen
Oseaniankirvisen poikaspesä
Jughead Jones

Forsythe Pendleton "Jughead" Jones III eli Suomessa Santtu on Bob Montanan ja John L. Goldwaterin luoma kuvitteellinen hahmo Archie Comics -sarjakuvissa. Hän esiintyi ensimmäistä kertaa sarjakuvalehdessä Pep Comics #22 vuonna 1941. Hän on päähenkilö Justuksen (engl. Archie) paras ystävä.
Häntä näyttelee draamasarjassa Riverdale Cole Sprouse.
Jughead CW:n TV-sovituksessa Riverdale

Jughead on toisen vuoden oppilas Riverdale High Schoolissa, kun hänen isänsä FP Jones, Southside Serpentsin johtaja pidätetään, hänet otetaan huostaan, minkä seurauksena hänen on siirryttävä Southside Highin. Vaihdettuaan jengien ja huumeiden täyttämään lukioon, hän avaa uudelleen koulun lehden, Red and Blackin, jossa hän toimii toimittajana valokuvaaja Toni Topazin ja opinto-ohjaaja Robert Phillipsin kanssa, kunnes Phillips pidätetään. Southside Highin sulkemisen jälkeen Jughead on kuitenkin palannut Riverdale Highiin. Hänen paras ystävänsä on Archie Andrews ja hän seurustelee Betty Cooperin kanssa. Hän on myös Southside Serpentsin jäsen, johon hän liittyi isänsä pidätyksen jälkeen varoituksista huolimatta.
Kun isä Forsythe Pendleton Jones tuomitaan vankeustuomioon, Jugheadin on huolehdittava äidistään ja pikkusiskostaan, kuten hänen isänsä oli määrännyt. Hyväksyttyään Serpentsin tarjouksen liittymisestä jengiin, se on antanut hänelle mahdollisuuden saada apua sitä tarvitessaan, esimerkiksi etsiessään tietoa. Hän asuu isänsä perävaunussa, eikä hänen tarvitse asua enää sijaisperheensä kanssa. Perävaunussa asuminen ja isänsä moottoripyöränsä ajaminen saa hänet tuntemaan, että hänen isänsä tulisi olemaan aina läsnä.
Kun Jughead on siirtynyt Southside Highin, ja vaikka hän ei virallisesti ole vielä Southside Serpent, he edelleen pitivät Jugheadia kuin perheenä, koska tämä on johtajan sukulainen. Toni toteaa, että jäsenyys on Jugheadille kuin syntymäoikeus. Vaikka hän kieltäytyy aluksi olemassa erossa jengistä, Serpentsit kunnioittavat häntä edelleen ja suojelevat häntä takaamalla, että he pitäisivät aina Jugheadin puolia.
Serpentsiin liittymisen jälkeen Jughead ottaa yhteyttä Penny Peabodeen, joka tunnetaan nimellä Käärmeenlumoja, toivoen että tämä voisi auttaa hänen isänsä pois vankilasta. Penny kuitenkin houkuttelee hänet henkilökohtaiseksi huumekuljettajakseen ja sanoo, että Jughead täyttäisi näin velan, jota hänen isänsä ei ollut maksanut. Koska Pennyllä on valvontakameravideo Jugheadista kantamassa isoa laatikollista huumeita, on Jugheadin pakko suostua kuljettamaan säännöllisesti huumeita Southsidesta Greendalen varastoon. Vapautuessaan vankilasta hänen isänsä ottaa hänen paikkansa huumekuljettajana. Jughead kieltäytyy hyväksymästä tätä ja kutsuu kokoon nuorempia Serpentsejä, jotka ajavat Pennyn Greendaleen ja poistavat tältä leikkaamalla kaikki Serpentsin tatuoinnit, mikä estäisi tätä koskaan palaamasta Southsideen.
Jughead nähdään monesti istuvan joko yksin tai ystäviensä kanssa ”Riverdalen sydämessä” Pop’s Chock’lit Shoppessa, pienessä Pop Taten omistamassa kuppilassa. 
Poika myös kirjoittaa romaania kotikaupungistaan Riverdalesta, joka Jugheadin kirjoitusten mukaan saattaa näyttää pinnalta viattomalta, mutta joka on täynnä synkkiä salaisuuksia. Kirjassaan hän käsittelee esimerkiksi Jason Blossomin salaperäisestä kuolemaa ja kaupunkia riivannutta sarjamurhaajaa, Black Hoodia.
Jakob Kjersem

| Jakob Kjersem |
| --- | --- |
 Kjersem vuonna 1960.
Henkilötiedot
Syntynyt: 2. elokuuta 1925 Tresfjord, Norja
Kuollut: 11. kesäkuuta 2009 (83 vuotta) Vestnes, Norja
Uran tiedot
Laji:  kestävyysjuoksu
Seura:  Tresfjord IL
Jakob Kjersem (2. elokuuta 1925 Tresfjord – 11. kesäkuuta 2009 Vestnes) oli norjalainen kestävyysjuoksija, maanviljelijä ja toimittaja. Hän voitti seitsemän Norjan mestaruutta vuosien 1949–1960 välillä. Lontoon kesäolympialaisten 10 000 metrin kilpailussa hän tuli sijalle 12. ja Helsingin kesäolympialaisten maratonilla sijalle 24.
Aiheesta muualla

Kuvia tai muita tiedostoja aiheesta Jakob Kjersem Wikimedia Commonsissa
Khangchendzongan kansallispuisto

Kanchenjunga-vuori vuonna 2006.
Khangchendzongan kansallispuisto (aiemmin Kanchenjungan kansallispuisto) on kansallispuisto Sikkimissä, Intiassa. Puisto on nimetty Kanchenjunga-vuoren mukaan. Puisto on perustettu 26. elokuuta 1977 ja sen pinta-ala on 850 neliökilometriä. Puistoon kuuluvat alueet sijaitsevat 1 830–8 550 metrin korkeudella merenpinnasta.
Puiston alueella tavattavia eläinlajeja ovat esimerkiksi puuleopardi, lumileopardi ja huulikarhu. Lintulajeja puistossa tavataan melkein 550.
Unesco lisäsi paikan maailmanperintöluetteloon vuonna 2016.
Kingwood (Länsi-Virginia)

Kingwoodin sijainti Prestonin piirikunnassa ja Länsi-Virginiassa
Kingwood on kaupunki ja Prestonin piirikunnan hallinnollinen keskus Länsi-Virginian osavaltiossa Yhdysvalloissa. Kaupunki on perustettu vuonna 1815. Kaupungin pinta-ala on 6,29 km² ja vuonna 2010 siellä oli 2 939 asukasta.
Väestö

Vuoden 2010 väestönlaskennan mukaan Kingwoodissa oli 2 939 asukasta, 1 291 taloutta ja 818 perhettä. Väestötiheys oli 467/km². Asukkaista yli 97 prosenttia oli valkoihoisia. Vuonna 2000 kaupungin talouksien mediaanitulo oli 29 155 dollaria ja perheiden 36 313 dollaria. Miesten mediaanitulo oli 30 658 dollaria ja naisten 18 190 dollaria. Tulot henkilöä kohden olivat 16 299 dollaria. Noin 16,3 prosenttia perheistä ja 17 prosenttia koko väestöstä, 25,2 prosenttia alle 18-vuotiaista ja 13,6 prosenttia yli 65-vuotiaista eli köyhyysrajan alapuolella.
Kauhukeittiö (kausi 8)

Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 8 ohjelman voittaja pääsi johtamaan losangelesilaista miljardin dollarin LA Market -ravintolaa JW Marriott Hotel -luksushotelliin. Kausi esitettiin Yhdysvalloissa FOX-kanavalla 22. syyskuuta – 15. joulukuuta 2010.
Henkilökunta

Gordon Ramsay, keittiömestari, keittiöpäällikkö ja ohjelman juontaja.
Scott Liebfried. apulaiskeittiöpäällikkö/sinisen ryhmän johtaja.
Andrea "Andi" Van Willigan, apulaiskeittiöpäällikkö/punaisen ryhmän johtaja.
James Lukanik, hovimestari.
Kilpailijat

Kilpailijat jaettiin joukkueisiin sukupuolen mukaisesti.
Kilpailijat > Sininen joukkue

Lewis "Curtis" Curtis, 26, apulaiskokki.
Ranjit "Raj" Brandston, 49, henkilökohtainen kokki.
Louis Repucci, 28, lastenleirin kokki.
Boris Poleschuk, 38, pitopalvelukokki.
Robert "Rob" McCue, 36, lakiasiaintoimiston kokki.
Vincent "Vinny" Accardi Jr., 29, linjastokokki.
Trevor "Trev" McGrath, 30, linjastokokki/ baarimikko.
Russell Kook II, 29, apulaiskeittiöpäällikkö.
Kilpailijat > Punainen joukkue

Antonia Boregman, 40, linjastokokki.
Lisa LaFranca, 48, yritysruokapäällikkö.
Emily Kutchins, 29, apulaiskokki.
Melissa Doney, 31, johtava apulaiskeittiöpäällikkö.
Sabrina Brimhall, 22, esivalmistelukokki.
Gail Novenario, 28, apulaiskokki.
Jillian Flathers, 28, apulaiskeittiöpäällikkö.
Nona Sivley, 29, apulaiskeittiöpäällikkö. (voittaja)
Kilpailijat > Musta joukkue (top 6)

Sabrina Brimhall
Gail Novenario
Trev McGrath
Jillian Flathers
Russell Kook II
Nona Sivley
Kilpailijat > Finaalin joukkueet

Nona Sivleyn joukkue
Gail Novenario
Melissa Doney
Trev McGrath
Boris Poleschuk
Russell Kook II:n joukkue
Jillian Flathers
Vinny Accardi Jr.
Sabrina Brimhall
Rob McCue
Muuta

Kilpailun voittanut Nona Sivley on työskennellyt voittonsa jälkeen LA Market-ravintolan lisäksi myös vuodesta 2013 lähtien oppi-isänsä Kerry Simonin Pork & Beans -ravintolassa Las Vegasissa.
Joseph Gurney Cannon

Joseph G. Cannon
Joseph Gurney Cannon (7. toukokuuta 1836 Guilford, Pohjois-Carolina – 12. marraskuuta 1926 Danville, Illinois) oli yhdysvaltalainen poliitikko ja lakimies. Hän toimi Yhdysvaltain edustajainhuoneen puhemiehenä 1903–1911 ja häntä pidetäänkenen mukaan? yhtenä vaikutusvaltaisimmista puhemiehistä Yhdysvaltain historiassa.
Ura

Cannon opiskeli lakia Cincinnati Law Schoolissa ja työskenteli syyttäjänä Illinoisissa vuodesta 1861 vuoteen 1868. Cannon valittiin kongressiin ensimmäisen kerran vuonna 1872 Illinoisin republikaaniedustajana. Hän aloitti ensimmäisen kautensa edustajainhuoneessa maaliskuussa 1873 ja palveli yhtäjaksoisesti aina vuoteen 1891 saakka, jolloin hän jäi yhden kauden ajaksi valitsematta edustajainhuoneeseen. Cannon kuitenkin palasi edustajainhuoneeseen taas vuonna 1893 alkaneelle kaudelle ja työskenteli edustajainhuoneessa yhtäjaksoisesti uudelleen maaliskuuhun 1913 saakka, jolloin hän jälleen putosi kongressista yhden kauden ajaksi ennen paluutaan sinne 1915. Cannonin viimeinen vaihe kongressissa päättyi vuonna 1923, kun hän ei enää pyrkinyt jatkokaudelle vaan vetäytyi julkisuudesta.
Cannon oli edustajainhuoneen puheenjohtajana 58.–61. kongressien ajan (1903–1911). Lisäksi hän pyrki kerran republikaanien presidenttiehdokkaaksi vuoden 1908 presidentinvaaleihin muttei tullut saamillaan 58 äänellä valituksi republikaanien puoluekokouksessa.
Cannon vastusti Yhdysvaltain liittymistä ensimmäiseen maailmansotaan ja jäsenyyttä Kansainliitossa.
Cannon jäi eläkkeelle vuonna 1923 ja viimeisenä päivänään virassa hänestä tuli ensimmäinen henkilö Time-lehden kansikuvassa. Hän kuoli 12. marraskuuta 1926.
Perintö

Kongressiedustajien toimistorakennus on nimetty Cannonin mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Elämäkerta kongressin sivuilla
| 0 | 1 | 2 | 3 |
| --- | --- | --- | --- |
|  | Edeltäjä: David B. Henderson | Yhdysvaltain edustajainhuoneen puhemies 1903–1911 | Seuraaja: James Beauchamp Clark |
Kierrot

| Kierrot |
| --- | --- |
 Peltokierto (Convolvulus arvensis)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Solanales
Heimo::  Kiertokasvit Convolvulaceae
Suku::  Kierrot Convolvulus  L.
Katso myös
   Kierrot Wikispeciesissä   Kierrot Commonsissa 
Infobox OKNimi-testi OK: 
Kierrot eli suppilokierrot (Convolvulus) on kasvisuku kiertokasvien (Convolvulaceae) heimossa ja heimon tyyppisuku. Kiertoja on noin sata koko maailmassa kasvavaa lajia. Lajeista esimerkiksi kirjokierto eli kolmivärikierto (Convolvulus tricolor) on tunnettu koristekasvina ja peltokierto (Convolvulus arvensis) laajalle levinneenä rikkakasvina.
Kiertolajeja

peltokierto (Convolvulus arvensis)
kesäkierto (Convolvulus gharbensis)
riippakierto (Convolvulus sabatius)
kirjokierto (Convolvulus tricolor)
malvakierto (Convolvulus althaeoides)
kanariankierto (Convolvulus canariensis)
kantabriankierto (Convolvulus cantabrica)
meduusanpääkierto (Convolvulus caput-medusae)
silkkikierto (Convolvulus cneorum)
syyriankierto (Convolvulus coelesyriacus)
punakarhunköynnös (Convolvulus dahuricus, syn. Calystegia spectabilis karhunköynnösten suvussa)
somakarhunköynnös (Convolvulus dubius, syn. Calystegia pulchra)
jauhokierto (Convolvulus farinosus)
pilvikierto (Convolvulus floridus)
anagankierto (Convolvulus fruticulosus)
fatagankierto (Convolvulus glandulosus)
kaitakierto (Convolvulus lineatus)
lanzarotenkierto (Convolvulus lopezsocasii)
madeirankierto (Convolvulus massonii)
hopeakierto (Convolvulus oleifolius)
moganinkierto (Convolvulus perraudieri)
alepponkierto (Convolvulus scammonia)
piiskakierto (Convolvulus scoparius)
valkokarhunköynnös (Convolvulus sepium tai Calystegia sepium)
sinikierto (Convolvulus siculus)
gomerankierto (Convolvulus subauriculatus)
tagananankierto (Convolvulus volubilis)
Aiheesta muualla

Finto: Kassu – Kasvien suomenkieliset nimet: Kierrot (Convolvulus)
Suomen Lajitietokeskus: Kierrot (suppilokierrot) – Convolvulus
Jori Venemies

Jori Venemies on suomalainen muusikko, tuottaja ja kustantaja. Koulutukseltaan hän on kasvatustieteiden maisteri. Hän on tuottanut kymmeniä rautalankamusiikin levyjä ja soittaa bassoa yhtyeessä Pekka Tiilikainen & Beatmakers.
Jori Venemies on myös yksi Emman perilliset - Suomalaisen rautalankabeatin vuosikymmenet (Aviador, 2021) kirjan kirjoittajista.
Aiheesta muualla

Jori Venemies Discogsissa. (englanniksi)
Joseph Bové

Joseph Bové
Joseph Bové (ven. О́сип Ива́нович Бове́, Osip Ivanovitš Bove; 4. marraskuuta (J: 24. lokakuuta) 1784 Pietari – 28. kesäkuuta (J: 16. kesäkuuta) 1834 Moskova) oli venäläinen arkkitehti, jonka suunnittelemia rakennuksia ovat muun muassa Moskovan Bolšoi-teatteri ja Moskovan maneesi.
Joseph Boxhall

Joseph Boxhall (1912)
Joseph Groves Boxhall (23. maaliskuuta 1884 – 25. huhtikuuta 1967) oli RMS Titanicin neljäs perämies. Hän oli suorittamassa vuorotyötään kannella kun Titanic törmäsi jäävuoreen. Kapteeni Edward J. Smith määräsi Boxhallin yhdessä laivan puusepän kanssa tutkimaan mahdolliset vauriot. Myöhemmin Boxhall huomasi horisontissa valon ja yritti lähettää sille morsetuslampulla viestin mutta turhaan. Boxhall komennettiin veneeseen, 2 ja hän saapui RMS Carpathialle klo 4.00.
Titanicin jälkeen Boxhall jatkoi White Star -varustamon palveluksessa. Myöhemmin Boxhall toimi upseerina ensimmäisessä maailmansodassa. Boxhall kuoli 83-vuotiaana vuonna 1967 aivoveritulppaan. Hänen tuhkansa siroteltiin mereen lähelle Titanicin uppoamispaikkaa.
Vuonna 1958 Joseph Boxhall toimi Titanicin kohtalonyö -elokuvan teknisenä neuvonantajana. Kyseisessä elokuvassa Titanicin neljättä perämiestä näytteli Jack Watling. Vuoden 1997 Titanic-elokuvassa Boxhallia esitti Simon Crane.
Katsura Hoshino

| Katsura Hoshino> 星野桂 |
| --- | --- |

Henkilötiedot
Syntynyt: 21. huhtikuuta 1980 (ikä 44)
Taiteilija
Kuuluisimpia töitä:  D.gray-man
Katsura Hoshino (jap. 星野桂, Hoshino Katsura, s. 21. huhtikuuta 1980) on japanilainen mangaka, joka on kotoisin Shigan prefektuurista.
Teokset

D.gray-man, vuodesta 2004 viikoittain ilmestynyt mangasarja Weekly Shōnen Jump -lehdessä
Muihin töihin lukeutuu D.gray-mania edeltänyt manga Zone (yksiosainen manga, joka oli D.gray-manin "aloituspiste")
Valvrave the Liberator, anime-sarjan hahmojen suunnittelu
Aiheesta muualla

Katsura Hoshino   Anime News Networkissa (englanniksi)
Joseph Bolangi Egwanga Ediba Tasame

Joseph Bolangi Egwanga Ediba Tasame (29. joulukuuta 1937 – 1. heinäkuuta 2019) oli kinshasankongolainen roomalaiskatolinen piispa. Hänet vihki papiksi Budjalan hiippakuntaan paavi Paavali VI 6. tammikuuta 1966, ja hänet nimitettiin Budjalan piispaksi 24. tammikuuta 1974. Piispaksi vihkiminen seurasi 14. heinäkuuta. Pääkonsekraattorina toimi François Van den Berghe, jota avustivat Louis Nganga a Ndzando ja Joseph Kesenge Wandangakongu.
Bolangi Egwanga Ediba Tasame erosi tehtävistään 22. lokakuuta 2009. Hän kuoli 1. heinäkuuta 2019.
Jori Saarnio

Yrjö-Kalevi (Jori) Saarnio (14. heinäkuuta 1916 – 31. elokuuta 1939 Helsinki) oli suomalainen näyttelijä. Näyttelijänä hän käytti nimeä Jori Saarnio.
Jori Saarnion vanhemmat olivat näyttelijä Yrjö Saarnio ja sanoittaja, laulaja, näyttelijä ja teatterinjohtaja Dagmar Parmas-Saarnio. Jori Saarnio kuului Helsingin Kansanteatterin nuoriin näyttelijöihin. Saarnio esiintyi myös elokuvien sivuosissa ja radiokuunnelmissa (Wilhelm Tell, Benvenuto Cellini, kultaseppä, kuvanveistäjä ja seikkailija. Kuulokuvakertomus myöhäisrenessanssin ajoilta). Hän kuoli 23-vuotiaana elokuun lopulla 1939 keuhkotautiin.
Elokuvaosia

Tukkijoella 1937, tukkilainen
Syyllisiäkö? 1938, mies tanssiravintolassa
Kingwood

| Kingwood Millencolin |
| --- | --- | --- |

Studioalbumin tiedot
 Äänitetty : Elokuu-lokakuu 2004
 Julkaistu: 30. maaliskuuta 2005 (Ruotsi)   12. huhtikuuta 2005 (Pohjois-Amerikka)
 Tuottaja(t): Chips Kiesby
 Tyylilaji: Punk rock
 Kesto: 34.07
 Levy-yhtiö: Burning Heart Records (Ruotsi)   Epitaph (Yhdysvallat)
Millencolinin muut julkaisut
| Home from Home 2002 | Kingwood 2005 | Machine 15 2008 |
Kingwood on Millencolinin albumi, joka julkaistiin vuonna 2005.
Kappaleet

Kaikki kappaleet kirjoittanut Nikola Sarcevic ja Mathias Färm, ellei toisin mainita.
Farewell My Hell – 2.52 (säv. Nikola Sarcevic)
Birdie – 2.32
Cash or Clash – 2.40 (säv. Sarcevic)
Shut You Out – 3.39
Biftek Supernova – 2.18 (säv. Sarcevic)
My Name is Golden – 3.08
Ray – 2.52
Novo – 2.58
Simple Twist of Hate – 1.29
Stalemate – 3.18
Mooseman`s Jukebox – 2.12
Hard Times – 4.09 (säv. Sarcevic)
Kokoonpano

Nikola Sarcevic – bassokitara ja laulu
Mathias Färm – kitara
Erik Ohlsson – kitara
Fredrik Larzon – rummut
King’s Bounty

| King's Bounty |
| --- | --- |
Kehittäjä:  New World Computing
Julkaisija:  New World Computing
Suunnittelija:  Jon Van Caneghem
Taiteilija:  Vincent DeQuattro
Ohjelmoija:  Mark Caldwell
Pelisarja:  King's Bounty
Julkaistu:  1990
Lajityyppi:  tietokoneroolipeli ja vuoropohjainen strategiapeli (en)
Pelimuoto:  yksinpeli
Alusta:  Amiga, Apple II, Commodore 64, DOS, FM Towns, Macintosh, NEC PC-9801, Sega Mega Drive
Jakelumuoto:  Levyke
Lisää peliartikkeleitaVideopelien teemasivulla
Infobox OK  : 
King's Bounty on New World Computing kehittämä ja julkaisema vuoropohjainen strategiapeli, jossa on fantasia-aihe ja roolipelin elementtejä.
Peliä pidetään edeltäjänä Heroes of Might and Magic -sarjalle ja sijoittuu samaan maailmaan kuin Might and Magic.
Peli on julkaistu vuonna 1990 muun muassa Amigalle, Apple II:lle ja Commodore 64:lle.
Pelille on tehnyt jatko-osia 1C Company alkaen King's Bounty: The Legend (2008) pelistä.
Aiheesta muualla

King's Bounty MobyGamesissa (englanniksi)
Jared Padalecki

| Jared Padalecki |
| --- | --- |
 Jared Padalecki San Diegon Comic-Conissa 2017.
Henkilötiedot
Koko nimi:  Jared Tristan Padalecki
Syntynyt: 19. heinäkuuta 1982 (ikä 42) San Antonio, Texas, Yhdysvallat
Ammatti:  näyttelijä
Puoliso:  Genevieve Cortese (2010–)
Näyttelijä
Aktiivisena:  1999–
Merkittävät roolit:  Sam Winchester (Supernatural)
Aiheesta muualla
IMDb 
Elonet
Jared Tristan Padalecki (s. 19. heinäkuuta 1982 San Antonio, Texas) on yhdysvaltalainen näyttelijä. Padalecki varttui Texasissa. Hän näytteli 2000-luvun alussa televisiosarjassa Gilmoren tytöt sekä useissa elokuvissa, muun muassa Päivä New Yorkissa ja House of Wax. Vuosina 2005–2020 Padalecki on esittänyt Sam Winchesteriä CW:n televisiosarjassa Supernatural.
Elämäkerta > Nuoruus

Padalecki syntyi San Antoniossa Texasissa puolalaiset juuret omaavaan roomalaiskatoliseen perheeseen.[lähde? ] Padaleckilla on vanhempi veli, Jeff, sekä nuorempi sisar, Megan.
Elämäkerta > Koulut

Padalecki kävi James Madison High School -koulua San Antoniossa, josta hän valmistui vuonna 2000. Vuonna 1998 Padalecki ja hänen parinsa Chris Cardenas voittivat National Forensic League -järjestön mestaruuden sarjassa Duo Interpretation. Padalecki voitti FOX-televisioyhtiön vuoden 1999 Claim to Fame -kilpailun; jonka avulla hän pääsi esiintymään Teen Choice -gaalaan ja tapasi nykyisen managerinsa. Valmistuttuaan high schoolista vuonna 2000 Padalecki muutti Los Angelesiin Kaliforniaan panostaakseen näyttelemiseen, vaikka suunnittelikin alun perin jatkavansa opiskelua Texasin yliopistossa.
Elämäkerta > Ura

Padaleckin ensimmäinen rooli oli sivuosa vuoden 1999 elokuvassa A Little Inside. Vuonna 2000 Padalecki valittiin näyttelemään Dean Foresteria menestyssarjaan Gilmoren tytöt, jossa hän oli mukana vuoteen 2005 saakka. 2000-luvun alussa Padalecki näytteli useissa televisioelokuvissa, kuten Silent Witness ja Close to Home.
Padalecki esitti vuoden 2003 elokuvassa Villi tusina nimeämätöntä koulukiusaajaa näyttelijäkollegansa Tom Wellingin suosittelemana. Vuonna 2002 Padalecki valittiin näyttelemään Disneyn elokuvaan Delfiinikesä, jossa hän näyttelee Zachary Grey -nimistä luokkatoverinsa huomiota kerjäävää teiniä. Vuonna 2004 hän esitti Mary-Kate ja Ashley Olsenin komediassa Päivä New Yorkissa Trip Leitonia, johon molemmat Olsenien näyttelemät hahmot ovat ihastuneet. Padalecki sai samana vuonna myös pienen roolin trilleristä Flight of the Phoenix yhdessä Dennis Quaidin ja Hugh Laurien kanssa. Vuonna 2005 Padalecki näytteli yhdessä Elisha Cuthbertin, Chad Michael Murrayn ja Paris Hiltonin kanssa kauhuelokuvassa House of Wax sekä murhamysteerielokuvassa Cry Wolf.
Samana vuonna Padalecki sai roolin Sam Winchesterina The WB:n sarjasta Supernatural: Sam ja hänen veljensä Dean (Jensen Ackles) ajelevat ympäri Yhdysvaltoja etsimässä paranormaaleja olentoja. Sarjaa tuotettiin yhteensä 15 tuotantokautta vuosina 2005–2020.
Elämäkerta > Yksityiselämä

Padalecki seurusteli elokuvan Cry Wolf vastanäyttelijänsä Sandra McCoyn kanssa kolme vuotta ennen kihlautumista vuoden 2008 alussa. Kihlaus purkautui heti huhtikuussa 2008. Virallisesti Padalecki myönsi eron Supernatural-sarjan fanitapaamisessa Dallasissa.
Padalecki meni vuonna 2010 naimisiin Supernatural-vastanäyttelijän Genevieve Cortesen kanssa. Pari asuu Vancouverissa Kanadassa, ja heillä on kaksi poikaa ja tytär.